Տուրիզմ. Հանգստի՝ անծանոթ վայրեր տեսնելու կամ իր երկրի տարբեր շրջաններին ծանոթանալու նպատակով կատարվող ճանապարհորդություն՝ իբրև սպորտի ձև, զբոսաշրջություն:

Զբոսաշրջություն. Տուրիզմ:

Ժամանակավոր. Որոշ ժամանակ տևող՝ գործող՝ տեղի ունեցող, ոչ մշաական: Ոչ մշաական, ոչ հիմնական, որոշ ժամանակի համար նախատեսված՝ կառուցված՝ օգտագործվող:

Տեղաշարժ. Գտնված տեղը փոխելը, մի տեղից ուրիշ տեղ շարժվելը, տեղափոխություն: Նկատելի փոփոխություն, նկատելի շարժում, անցում դեպի նոր վիճակ:

Վարչական. Պետության կառավարման գործերին հատուկ՝ վերաբերող: Պետության կառավարման մարմիններին հատուկ՝ վերաբերող:

Տարածք. Տարածություն, մակերես:

Հանգիստ. Պարապմունքի՝ աշխատանքի ևն դադար՝ ֆիզիկական ու մտավոր ուժերի վերականգնման համար:

Ժամանց. Ժամանակ անցկացնելը: Ժամանակ անցկացնելու միջոց, թեթև՝ ախորժելի՝ հաճելի զբաղմունք (խաղ, զրույց, երգ ու նվագ ևն):

Առողջարանային. Բուժման ու հանգստի համար ստեղծված հաստատություն (սանատորիա, հանգստի տուն ևն):

Գործնական. Գործունեության հետ կապված, իբրև գործ գոյություն ունեցող՝ կենսագործվող:

Ստեղծագործական. Ստեղծագործելուն հատուկ, ստեղծագործելու համար կատարվող՝ տեղի ունեցող:

Վճարել. Դրամով կամ որևէ այլ բանով հատուցել մի բան, որպես մի բանի հատուցում դրամ կամ այլ արժեք տալ:

Աշխատանք. Մտավոր ու ֆիզիկական լարում պահանջող՝ մարդկային նպատակադիր գործողություն:

Վարել. Վար անել, հողը հերկել: Վարած՝ հերկած հողը ցանել: Ղեկավարել, կառավարել: Առաջնորդել, գլխավորել, տանել որևէ գործողության՝ գործունեության՝ պայքարի ևն:

Բառ. Լեզվի միավոր՝ հնչյուն կամ հնչյունախումբ, որ ունի իմաստ և ինքնուրույն գործածություն:

Գործածական. Գործածվող, բանեցվող: Սովորական՝ առօրյա՝ հաճախակի գործածություն ունեցող:

Լեզու. Հնչյունների, բառերի ու քերականական համակարգի ամբողջությունը որպես մարդկանց հասարակական հաղորդակցման միջոց:

Տերմին. Գիտության, տեխնիկայի, արվեստի, հասարակական կյանքի որևէ բնագավառի՝ որոշակի հասկացությունները ճշտորեն արտահայտող բառ կամ բառակապակցություն:

Զուգահեռ. (մաթեմատիկա) Որևէ գծից իր ամբողջ երկարությամբ հավասար հեռավորության վրա գտնվող և շարունակվելու դեպքում էլ նրա հետ չհատվող:

Առաջացնել. Առաջ բերել: Առաջ շարժել, առաջ մղել:

Շրջապտույտ. Պտուտական շարժում, պտույտ գործելը, պտույտ: Զարգացման՝ ընթացքի՝ շարժման լրիվ շրջան, որ ավարտվում է ելման կետին՝ վիճակին հանգելով:

Արտահայտություն. Արտահայտելը, արտահայտվելը: Որևէ բանի դրսևորումը՝ արտաքին անդրադարձումը:

Սկզբնական. Որևէ բանի սկիզբը կազմող՝ հանդիսացող՝ ներկայացնող: Նախնական, նախապատրաստական:

Շրջան. (երկրաչափություն) Մակերևույթի այն մասը, որ սահմանափակված՝ պարփակված է շրջանագծով:

Նշանակել. Նշան անել՝ դնել, որևէ բանի վրա որոշ նշան դնել: Գրավոր կերպով մի բան նշել, գրավոր նշում անել, գրել, գրի առնել:

Ուղևորություն. Ուղևոր լինելը: (հավաքական) Ուղևորներ: Մարզական՝ գիտական՝ կրթական և այլ նպատակներով իր մշտական բնակավայրից հեռու տեղեր գնալը, ճանապարհորդություն:

Ծանոթություն. Միմյանց հետ ծանոթ դառնալը, ծանոթանալը: Միմյանց ծանոթ մարդկանց միջև եղած հարաբերությունը:

Նպատակ. Այն, ինչի ձգտում են՝ ուզում են հասնել, ձգտման առարկան: Նշանառության առարկա՝ կետ:

Տարածել. Տարածականորեն մեծացնել, ծավալել, ընդարձակել: (փոխաբերական) Որևէ սահմանի՝ աստիճանի հասցնել, որևէ բանի գործունեության՝ ազդեցության շրջանակը լայնացնել:

Դար. Հարյուր տարի, հարյուրամյակ: Որևէ բանով բնորոշվող ժամանակաշրջան, դարաշրջան:

Երիտասարդ. Չափահասության հասակից մինչև շուրջ 40 տարեկան հասակը: Ոչ տարիքոտ, մեծ հասակի չհասած, ջահել:

Պալատական. Պալատին հատուկ՝ վերաբերող: Պալատում տեղի ունեցող՝ ընթացող՝ անց կացող:

Առավել. Ավելի, շատ (քանակություն, մեծություն ևն): Ավելի լավ կամ վատ, լավագույն կամ վատագույն:

Բնակչություն. Տվյալ վայրի բնակիչների ամբողջությունը: (փոխաբերական) Որևէ վայրի կենդանական կամ բուսական աշխարհը:

Խավ. Աղվամազի բարակ շերտ գործվածքի երեսին: Պտուղների՝ բույսերի ցողունների ու տերևների վրայի նուրբ մազաշերտ:

Մշակութային. Մշակույթին հատուկ: Մշակույթով զբաղվող: Ընտելացված և մշակվող (բույսերի մասին):

Արժեք. Որևէ բանի դրամական միավորով արտահայտված գինը, արժողություն: (քաղաքատնտեսություն) Ապրանքի մեջ իրայնացած հասարակական աշխատանքը:

Ճանաչել. Ծանոթ լինել՝ գիտենալ մեկին: Իմանալ, թե ով է կամ ինչ է: Հիշելով տարբերել ուրիշներից:

Ներս. Մեջը, միջի տարածությունը՝ միջավայրը: Պատսպարված՝ փակ տեղ (շենք, սենյակ ևն):

Կատարել. Կյանքում իրականացնել, իրագործել, գործադրել: Սկսածը վերջացնել, ամբողջապես ավարտել, գլուխ բերել:

Ճանապարհորդություն. Գիտական՝ ճանաչողական՝ սպորտային ևն նպատակներով մշտական բնակավայրից հեռավոր վայրեր գնալը՝ ման գալը:

Միավորել. Առանձին տարբերից՝ մասերից՝ միավորներից ամբողջություն կազմել՝ ձևացնել:

Սահման. Իրար կից հարևան շրջանների՝ տիրույթների՝ կալվածքների ևն սահմանաբաժան գիծը:

Դուրս. Որևէ բանի սահմաններից այն կողմը: Դեպի որևէ բանի սահմաններից այն կողմը:

Հասկացություն. Իրականության առարկաների ու երևույթների ընդհանուր և էական հատկանիշներն արտահայտող տրամաբանական կերպով տարորոշված գաղափար:

Միջազգային. Ժողովուրդների՝ տերությանների՝ երկրների միջև գոյություն ունեցող հարաբերություններին հատուկ՝ վերաբերող:

Ազգային. Ազգին հատուկ: Տվյալ ազգին (նաև՝ ժողովրդին) հատուկ: Պետական: Համապետական՝ համազգային մասշտաբի:

Փոխադարձ. Երկու կողմից իրար նկատմամբ արտահայտվող՝ դրսևորվող՝ կատարվող:

Կապ. Հաղորդակցության զանազան միջոցները (հեռախոս, հեռագիր): Կապանք, հանգույց:

Պայմանավորվածություն. Միմյանց հետ պայմանավորված լինելը: Կախման մեջ լինելը, որոշակի պայմաններից անհրաժեշտորեն բխելը՝ անխուսափելիորեն լինելը:

Ընդհանուր. Բոլորին հատուկ՝ վերաբերող, բոլորի վրա տարածվող: Միասին՝ բոլորի կողմից՝ տվյալ խմբի՝ կազմակերպության ևն բոլոր անդամների կողմից տարվող՝ իրացվող, բոլորի մասնակցությամբ տեղի ունեցող:

Նյութատեխնիկական. Նյութական և տեխնիկական, տնտեսության՝ արտադրության ևն նյութական և տեխնիկական կողմին հատուկ՝ վերաբերող:

Բազա. Հիմք: Որևէ կարգի նյութական՝ տեխնիկական արժեքների գոյության կամ որևէ կարգի գործունեության անհրաժեշտ պայմանների ամբողջությունը:

Միասնական. Միասնություն կազմող: Իրար հետ միավորված, միահամուռ: Բոլորի համար ընդհանուր՝ միանման:

Ոլորտ. Բոլորակ, շրջափակ տարածություն, տարածության շրջան: (փոխաբերական) Առհասարակ՝ տարածություն:

Զարգանալ. Աճել, աճելով մեծանալ: Առաջադիմել, ստորին կամ վատ վիճակից դեպի ավելի բարձրը կամ լավը դիմել:

Մասսայական. Մասսային հատուկ: Զանգվածային բազմություն կազմող: Ժողովրդական լայն խավերի համար նախատեսված՝ գրված՝ հրատարակված:

Արտասահման. Տվյալ երկրի սահմաններից դուրս գտնվող երկրներ:

Քաղաքացի. Տվյալ պետության մշտական բնակչության թվին պատկանող անձ, որ օգտվում է պետության օրենքներով երաշխավորված բոլոր իրավունքներով և կատարում օրենքով սահմանված բոլոր պարտավորությունները:

Կենտրոն. (մաթեմատիկա, ֆիզիկա) Շրջանի՝ գնդի միջին կետը, որից հավասարապես հեռացած են շրջանի կամ գնդի մակերեսի բոլոր կետրը: Քաղաքի սովորաբար միջին մասը՝ վայրը, որտեղ կենտրոնացած են վարչական, առևտրական, բանկային և այլ կարևոր հիմնարկները: